CELEX: 31986L0174
Language: lv
Date: 1986-04-09 00:00:00
Title: Komisijas Direktīva (1986. gada 9. aprīlis), ar ko nosaka metodi mājputnu barības maisījumu enerģētiskās vērtības aprēķināšanai

Svarīgs juridisks paziņojums

|

31986L0174

Oficiālais Vēstnesis L 130 , 16/05/1986 Lpp. 0053 - 0054 Speciālizdevums somu valodā: Nodaļa 3 Sējums 20 Lpp. 0228  Speciālizdevums zviedru valodā: Nodaļa 3 Sējums 20 Lpp. 0228 

		Komisijas Direktīva(1986. gada 9. aprīlis),ar ko nosaka metodi mājputnu barības maisījumu enerģētiskās vērtības aprēķināšanai(86/174/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību [1], kurā jaunākie grozījumi izdarīti ar Komisijas Direktīvu 82/957/EEK [2], un jo īpaši tās 10. pantu,tā kā līdz Kopienas metožu ieviešanai dalībvalstis saskaņā ar minēto Direktīvu 79/373/EEK nevar pieprasīt vai atļaut barības maisījumu enerģētiskās vērtības deklarēšanu, izņemot gadījumus, kad šāda deklarēšana to teritorijā tika pieprasīta vai atļauta, un turklāt, laikā, kad minētā direktīva tika pieņemta, kalkulācijas oficiālās metodes jau tika izmantotas;tā kā tagad zinātniskās un tehniskās zināšanas ir tādas, ka mājputnu barības maisījumu enerģētisko vērtību var aprēķināt, izmantojot vienotu metodi visās dalībvalstīs; tā kā tādēļ šī metode būtu jāpieņem un jāpiemēro ne vien tajās dalībvalstīs, kuras pieprasa vai atļauj enerģētiskās vērtības norādīšanu uz mājputnu barības maisījumu etiķetēm, bet arī tajās dalībvalstīs, kurām bija jāgaida līdz Kopienas metodes pieņemšanai, pirms šādu deklarāciju pieprasīšanas vai atļaušanas;tā kā gadījumā, ja rodas atšķirības starp oficiālo enerģētiskās vērtības rezultātu un vērtību, ko norādījis ražotājs, vēlams atļaut minimālo pielaidi, ko rada metode, kas izmantota barības paraugu ņemšanai, ražošanas procesā īstenošanai vai analītiskās atšķirības;tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsTiktāl, cik saskaņā ar Direktīvas 79/373/EEK 5. panta 4. punkta un 6. panta noteikumiem ir deklarēta mājputnu barības maisījumu enerģētiskā vērtība, dalībvalstis pieprasa, lai minētā vērtība tiktu aprēķināta atbilstoši šīs direktīvas pielikumā izklāstītajai metodei.2. pantsDalībvalstīs vēlākais līdz 1987. gada 30. jūnijam stājas spēkā normatīvie un administratīvie akti, kas vajadzīgi, lai izpildītu šo direktīvu, un dalībvalstis par to nekavējoties informē Komisiju.3. pantsŠī direktīva ir adresēta visām dalībvalstīm.Briselē, 1986. gada 9. aprīlīKomisijas vārdā –priekšsēdētāja vietnieksFrans Andriessen[1] OV L 86, 6.4.1979., 30. lpp.[2] OV L 386, 31.12.1982., 42. lpp.--------------------------------------------------PIELIKUMSMETODE MĀJPUTNU BARĪBAS ENERĢĒTISKĀS VĒRTĪBAS APRĒĶINĀŠANAI1. Metode enerģētiskās vērtības aprēķināšanai un izteikšanaiMājputnu barības maisījumu enerģētiskā vērtība ir jāaprēķina atbilstoši zemāk dotajai formulai, pamatojoties uz noteiktu barības analītisko komponentu procentuālajām attiecībām. Šo vērtību izsaka megadžoulos (MJ) no vielmaiņas rezultātā pārveidotās enerģijas (ME), ar koriģētu slāpekli, uz vienu kilogramu barības maisījuma:MJ/kg ME = 0,1551 × % kopproteīna + 0,3431 × % tauku + 0,1669 × % cietes + 0,1301 × % kopējā cukura daudzuma (izteikts kā saharoze)2. Deklarētajām vērtībām piemērojamās pielaidesJa oficiālā pārbaude, kura paredzēta 12. pantā, atklāj neatbilstību (lielāku vai mazāku barības enerģētisko vērtību) starp pārbaudes rezultātu un deklarēto enerģētisko vērtību, tad minimālā pieļaujamā pielaide ir 0,4 MJ/kg ME.3. Rezultāta izteikšanaPēc augšminētās formulas piemērošanas iegūtais rezultāts jānorāda līdz vienam skaitlim aiz komata.4. Paraugu ņemšana un analīzes metodesBarības maisījumu paraugu ņemšana un analītisko komponentu satura noteikšana, kas norādīta aprēķināšanas metodē, ir jāveic attiecīgi atbilstoši Kopienas paraugu ņemšanas metodēm un analīzes metodēm barības oficiālās kontroles veikšanai.Ir jāpiemēro sekojošais:- tauku satura noteikšanai: metode B, kas grozīta ar Komisijas Direktīvu 84/4/EEK [1],- cietes satura noteikšanai: polarimetriskā metode, kas noteikta Komisijas Direktīvā 72/199/EEK [2].[1] OV L 15, 18.1.1984., 28. lpp.[2] OV L 123, 29.5.1972., 6. lpp.--------------------------------------------------